Javier Hernández

Javier Hernández Balcázar, známy ako "Chicharito" (španielsky: malý hrášok), (* 1. jún 1988, Guadalajara, Mexiko) je mexický futbalista momentálne (2020) hrajúci za americký futbalový klub Los Angeles Galaxy ako útočník.

 Životopis 
Pochádza z futbalovej rodiny. Predtým hral za mexický klub CD Guadalajara. V roku 2010 prestúpil do anglického klubu Manchester United a v sezóne 2010/2011 dal v 45 zápasoch 20 gólov. V Lige majstrov 2010/11 dal 4 góly a výrazne pomohol k postupu do finále, kde Manchester United podľahol Barcelone.

V sezóne 2010/2011 sa stal 2. najlepším strelcom Manchesteru United po Dimitaru Berbatovovi a výrazne pomohol k zisku anglického titulu a postupu až do finále Ligy majstrov. 

V opakovanom štvrťfinálovom stretnutí FA Cupu 1. apríla 2013 (prvý zápas skončil remízou 2:2, preto sa opakoval) proti Chelsea FC mohol počas stavu 0:1 vyrovnať, jeho hlavičku ale chytil brankár Petr Čech, futbalisti United po prehre 0:1 nezískali FA Cup. 19. mája 2013 v poslednom ligovom kole Premier League 2012/2013 sa podieľal jedným gólom na vysokej remíze 5:5 v zápase proti West Bromwichu (po ňom sa rozlúčil s trénerskou kariérou sir Alex Ferguson). Manchester mal účasť v Lige majstrov 2013/14 zaistenú už skôr, v ročníku získal celkom 89 bodov.

Koncom letného prestupového obdobia 2014 odišiel hostovať do španielskeho topklubu Real Madrid.Hernandez ide na hosťovanie do Realu Madrid, SME.sk,  1. 9. 2014 22. apríla 2015 strelil jediný gól Realu vo štvrťfinále Ligy majstrov UEFA 2014/2015 a Real tak vyradil Atlético Madrid po výsledkoch 0:0 a 1:0.http://fotbal.idnes.cz/ctyri-tymy-bojuji-o-finale-ligy-mistru-dye-/fot_pohary.aspx?c=A150423_212719_fot_pohary_parhttp://fotbal.idnes.cz/liga-mistru-ctvrtfinale-real-madrid-altetico-monako-juventus-puw-/fot_pohary.aspx?c=A150422_203234_fot_pohary_vl

V auguste 2015 prestúpil do nemeckého bundesligového klubu Bayer 04 Leverkusen, kde pôsobil až do leta 2017. V júli 2017 sa vrátil do anglickej Premier League, do 
klubu West Ham United.https://sport.sme.sk/c/20607904/javier-chicharito-hernandez-prestupil-do-west-hamu.html

V mexickom národnom futbalovom mužstve debutoval v septembri 2009 v zápase proti Kolumbii. Mexiko reprezentoval aj na MS 2010 v Juhoafrickej republike, kde strelil dva góly a na MS 2014 v Brazílii.2014 FIFA World Cup Brazil ™ - List of Players , FIFA.com, 15. 6. 2014

 Referencie 

 Iné projekty 

 Externé odkazy 
 Profil hráča na National Football Teams.com 

 Zdroj 

Kategória:Mexickí futbalisti
Kategória:Hráči Manchester United FC
Kategória:Hráči Real Madrid CF
Kategória:Hráči Bayer 04 Leverkusen
Kategória:Hráči West Ham United FC